Dieppe
Dieppe on väikelinn Prantsusmaa põhjarannikul Seine-Maritime'i departemangus, Dieppe'i ringkonna alamprefektuur. Linn on tuntud oma kammkarpidest rohke Arquesi jõe suudmes asuva sadama poolest, mida lahutab La Manche'i väinast linna enda nimeline kai. Sadamal on regulaarne parvlaevaühendus Newhaveni linnaga Inglismaal. Prantsuse keeles kutsutakse meessoost linnaelanikke nimetusega Dieppois ja naissoost linnaelanikke nimetusega Dieppoise.